ફરિયાદી પ્રકાશ શાહના આક્ષેપો અનુસાર, બંગલા નં.૧ના માલિક વિશાલ મહેતાએ ર૦૧૦માં સોસાયટીના સભ્યોની પરમિશન વગર મનુ ડાભીને મકાન વેચી દીધું હતું. એક કરોડ કરતા વધુમાં મકાન વેચી દેવાયું છે અને ૧૯ લાખનો દસ્તાવેજ કરવામાં અાવ્યો છે. મકાનને ઓગસ્ટ ર૦૧પમાં તોડી નાખ્યું હતું. જગ્યાએ નવું બાંધકામ ચાલુ થતાં સોસાયટીના સભ્યો સ્ટે લાવ્યા હતા. દરમિયાન તા.ર૧ જૂને બંગલા નં.૧ની ખુલ્લી જમીનમાં કોઈએ પ્રવેશ કરવો નહીં તેવી નોટિસનું બોર્ડ અસલમખાન ઉતારી દઈ તેની જગ્યાએ નવું બોર્ડ લગાવતો હતો. પ્રકાશ શાહ અને તેમના દીકરા કેતને તેને ટોકતાં અસલમખાન અને તેના સાગરીતોએ હુમલો કર્યો હતો.